@ Echeveria is in die hartjie van Montagu geleë en is loopafstand van verskeie winkels, uitstekende restaurante en al die geriewe.
Dié privaat kothuis is op die eienaar se perseel geleë en beskik oor 1 slaapkamer met slaapplek vir 2 gaste. Die eenheid het sy eie ingang en is heeltemal privaat.
Die slaapkamer het 'n dubbelbed en 'n en suite-badkamer met 'n stort, toilet en wasbak. Daar is 'n aparte eetarea en 'n kombuisie met geriewe soos 'n mikrogolf, yskassie, koffie- en teemaakgeriewe, breekware en eetgerei. Die kamer het ook 'n TV en WiFi.
Die eenheid is ideaal vir sakereisigers wat op soek is na gemak en 'n bekostigbare plek om te vertoef.